CELEX: 32004D0669
Language: bg
Date: 2004-04-06 00:00:00
Title: Решение на Комисията от 6 април 2004 година за установяване на ревизирани екологични критерии за присъждането на знака за екомаркировка на Общността на хладилни уреди и за изменение на Решение 2000/40/ЕО (нотифицирано под номер С(2004) 1414)Текст от значение за ЕИП.

Важна правна забележка

|

32004D0669

Официален вестник n° L 306 , 02/10/2004 стр. 0016 - 0021

		20040406Решение на Комисиятаот 6 април 2004 годиназа установяване на ревизирани екологични критерии за присъждането на знака за екомаркировка на Общността на хладилни уреди и за изменение на Решение 2000/40/ЕО(нотифицирано под номер С(2004) 1414)(текст от значение за ЕИП)(2004/669/EО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1980/2000 на Европейския парламент и на Съвета от 17 юли 2000 г. относно ревизирана схема на Общността за присъждане на знака за екомаркировка [1], и по-специално член 6, параграф 1, втора алинея от него, след консултация със Съвета по екомаркировка на Европейския съюз,като има предвид, че:(1) Съгласно Регламент (ЕО) № 1980/2000 екомаркировка на Общността може да се присъди на продукт, който притежава характеристики, даващи му възможност да допринася в значителна степен за подобряването на ключови аспекти на околната среда.(2) Регламент (ЕО) № 1980/2000 предвижда, че следва да бъдат определени специфични критерии за присъждането на знака за екомаркировка по продуктови групи.(3) Регламентът също така предвижда, че прегледът на критериите за присъждане на екомаркировка, както и изискванията за оценяването и верифициране следва да се извършат своевременно, преди края на периода на валидност на специфицираните критерии за въпросната продуктова група.(4) Уместно е, с оглед отразяване развитието на пазара, да се преразгледат екологичните критерии, установени в Решение 2000/40/EО на Комисията от 16 декември 1999 г. относно определяне на екологични критерии за присъждане на екомаркировка на Общността [2]. В същото време периодът на валидност на това решение следва да бъде променен.(5) Следва да бъде прието ново решение, определящо специфичните екологични критерии за тази продуктова група, които да са валидни за период от три години.(6) Подходящо е да се предвиди преходен период за не повече от осемнадесет месеца за производители, на чиито продукти е била присъдена екомаркировка преди 1 май 2004 г. или които са подали заявление за присъждане на екомаркировка преди тази дата, за да могат да имат достатъчно време да приспособят своите продукти да съответстват на новите критерии.(7) Мерките, предвидени в настоящото решение, са основани на проектокритериите, разработени от Съвета по екомаркировка на Европейския съюз, създаден съгласно член 13 от Регламент (ЕО) № 1980/2000.(8) Мерките, предвидени в настоящото решение, са в съответствие със становището на комитета, създаден по силата на член 17 от Регламент (ЕО) № 1980/2000,ПРИЕ НАСТОЯЩОТО РЕШЕНИЕ:Член 1За да може да бъде присъдена екомаркировката на Общността за хладилни уреди съгласно Регламент (ЕО) № 1980/2000, уредът трябва да попада в обхвата на продуктова група "хладилни уреди", както е определено в член 2, и да съответства на екологичните критерии, определени в приложението към настоящото решение.Член 2Продуктовата група "хладилни уреди" включва всички захранвани от електрическата мрежата домашни хладилници, замразители, уреди за съхраняване на замразени хранителни продукти, както и комбинации между тях. Не се включват хладилни уреди, които могат да ползват други източници на енергия, например акумулатори.Член 3Кодът на продуктовата група "хладилни уреди", използван за административни цели, е "012".Член 4В Решение 2000/40/EО член 3 се заменя със следния текст:"Член 3Настоящото решение се прилага до 30 април 2004 година."Член 5Настоящото решение, с изключение на член 4, се прилага от 1 май 2004 г. до 31 май 2007 г.Производители на продукти, попадащи в обхвата на продуктова група "хладилни уреди", на които е била присъдена екомаркировка преди 1 май 2004 г., могат да продължат да използват този етикет до 31 октомври 2005 г.На производители на продукти, попадащи в обхвата на продуктовата група "хладилни уреди", които са подали заявление за присъждане на екомаркировка за тези продукти преди 1 май 2004 г., може да бъде присъдена екомаркировка съгласно условията, определени в Решение 2000/40/EО. В такива случаи етикетът може да бъде използвана до 31 октомври 2005 г.Член 6Адресати на настоящото решение са държавите-членки.Съставено в Брюксел 6 април 2004 година.За КомисиятаMargot WallströmЧлен на Комисията[1] ОВ L 237, 21.9.2000 г., стр. 1.[2] ОВ L 13, 19.1.2000 г., стр. 22. Решение, последно изменено с Решение 2004/214/ЕО (ОВ L 67, 5.3.2004 г., стр. 23).--------------------------------------------------20040406ПРИЛОЖЕНИЕЕКОЛОГИЧНИ КРИТЕРИИОБЩИ ПОЛОЖЕНИЯЗа да му бъде присъдена екомаркировка, хладилният уред отговаря на критериите, които имат за цел да съдействат за:- намаляване вредата за околната среда или рисковете, свързани с използването на енергията (глобално затопляне, киселинни дъждове, изчерпване на невъзобновяеми енергийни източници), посредством намаляване консумацията на ен&- намаляване вредата за околната среда или рисковете, свързани с използването на потенциални разрушители на озоновия слой и други опасни вещества, посредством намаляване използването на тези вещества,- намаляване вредата за околната среда или рисковете, свързани с използването на вещества, които имат потенциал да допринесат за глобалното затопляне.Също така критериите насърчават прилагането на най-добрите практики (оптимално ползване на околната среда) и разширяват екологичната осведоменост на потребителите.Маркирането на пластмасовите компоненти облекчава допълнително рециклирането на уредите.На компетентния орган се препоръчва при оценката на молбите и при проверката за спазване на критериите да отчита прилагането на признати схеми за управление по околната среда, например Схемата на Европейския съюз за управление и одитиране EMAS или ISO 14001. (Забележка: прилагането на такива схеми за управление не е задължително условие).СЪЩЕСТВЕНИ КРИТЕРИИ1. Икономия на енергияУредът трябва да има клас на енергийна ефективност A + или A++, така както е определен в Директива 94/2/EО, изменена с Директива 2003/66/EО.Заявителят предоставя копие от техническата документация, предвидена в член 2, параграф 1 от Директива 94/2/EО на Комисията, изменена с Директива 2003/66/EО на Комисията. Документацията съдържа отчети от най-малко три измервания на консумацията на енергия, като се използва методът за изпитване, определен в EN 153, който от своя срана се извършва в съответствие с указанията за изпитване, представени подробно в CECED's Operational Code. Стойността на средното аритметично на тези измервания е по-малка или равна на горепосоченото изискване. Обявената на етикета стойност на консумацията на енергия не е по-малка от така определената средна стойност и класът на енергийната ефективност, посочен на етикета, следва да съответства на тази средна стойност.2. Намаляване на озоноразрушаващия потенциал (ОРП) на хладилни и разпенващи агентиХладилните агенти в хладилните кръгове и разпенващите агенти, употребени при производството на използваните в уреда изолационни материали, следва да имат озоноразрушаващ потенциал, равен на нула.Съгласно Регламент 2037/2000/EО използването на хлорофлуорвъглеводороди и хидрохлорфлуорвъглеводороди за производството на разпенващи агенти в нови съоръжения и тяхното пускане на пазара не е разрешено.3. Намаляване на потенциала за глобално затопляне (ПГЗ) на хладилните и разпенващите агентиХладилните агенти в хладилните кръгове и разпенващите агенти, използвани за изолацията на уреда, имат потенциал за глобално затопляне, равен или по-малък от 15 (отнесен като СО2 еквивалент за период от 100 години).Заявителят предоставя декларация за съответствие с това изискване; заявителят и/или неговите доставчици съответно предоставят информация кои хладилни и разпенващи агенти са били използвани и подробна допълнителна информация за техния потенциал за глобалното затопляне.ДОПЪЛНИТЕЛНИ КРИТЕРИИ4. Продължително използванеГарантира се наличността на резервни части и на възможността за ремонт за период 12 години след прекратяване на съответното производство.Заявителят представя декларация за съответствие с това изискване.5. Обратно събиране и рециклиранеПроизводителят предлага безплатно събиране на уредите и на подменените части с цел рециклиране, като се прави изключение за уредите, замърсени от потребителя (например уреди, използвани в медицински заведения или в организации, които се занимават с ядрени проблеми).Освен това трябва да бъдат изпълнени следните допълнителни изисквания към този критерий:5.1. Производителят проектира уреда с оглед да е лесен за разглобяване и предоставя на компетентния орган инструкция за разглобяване. Инструкцията, допълнително, потвърждава, че:- съединенията са лесни за откриване и достъпни,- електронните части са лесни за откриване и за демонтаж,- продуктът се разглобява лесно с помощта на обикновени инструменти,- несъвместимите и опасните материали са разделяеми.5.2. Пластмасовите части с маса, по-голяма от 50 g, имат постоянна маркировка, идентифицираща материала съгласно ISO 11469. Този критерий не се прилага за частите от екструдирана пластмаса.5.3. Пластмасовите части не съдържат като добавки за огнеустойчивост полибромирани бифенили и полибромирани бифенил етери. Пластмасовите части не съдържат добавки за огнеустойчивост с хлоропарафини с верига 10—13 въглеродни атома и съдържание на хлор, по-голямо от 50 тегловни % (CAS № 85535-84-8). Заявителят декларира съответствието с това изискване.5.4. Пластмасовите части с маса, по-голяма от 25 g, не съдържат като добавки за огнеустойчивост вещества или препарати, които са определени към момента на подаване на молбата за присъждане на екомаркировка с някоя от следните рискови фрази:Опасни за здравето:R 45 (може да причини рак)R 46 (може да причини наследствено генетично увреждане)R 60 (може да увреди възпроизводителната функция)R 61 (може да увреди плода при бременност)Опасни за околната среда:R 50 (силно токсичен за водни организми)R 50/R 53 (силно токсичен за водни организми — може да причини дълготрайни неблагоприятни ефекти във водна среда)R 51/R 53 (токсичен за водни организми — може да причини дълготрайни неблагоприятни ефекти във водна среда),както са определени в Директива 67/548/EИО на Съвета [1].Това изискване не се прилага към добавки за огнеустойчивост, които при използване променят своите химически свойства, така че да няма повече основание за класификация с някоя от R фразите, посочени по-горе, в случай че по-малко от 0,1 % от добавките за огнеустойчивост в разглежданата част остават във вида си преди използването. В документацията, приложена към заявлението за присъждане на екомаркировка, се описват всички използвани добавки за огнеустойчивост (с наименование и CAS №…).5.5. За да се подпомогне бъдещото оползотворяване, върху табелката с техническите данни или в близост до нея се означава видът на хладилните агенти и на разпенващите агенти, използвани при изработване на изолационните материали, използвани в уреда.Заявителят предоставя декларация за съответствие на уреда с изискванията по т. 5.1, 5.2, 5.3 и 5.5. Заявителят предоставя на компетентния орган, оценяващ заявлението, копие от инструкцията за разглобяване. Заявителят и/или неговият доставчик или доставчици, според случая, следва да посочат на компетентния орган кои хладилни и разпенващи агенти са използвани.По отношение на изискването по т. 5.4 добавките за огнеустойчивост, които са били използвани, не са определени с някоя от горепосочените рискови фрази, нито пък са изброени в приложение I към Директива 67/548/ЕИО или последващите ѝ изменения относно класификацията, опаковането и маркирането на опасните вещества. Добавки за огнеустойчивост, които се използват в пластмасовите части с маса, по-голяма от 25 g, следва да бъдат специфицирани в документацията по заявлението чрез посочване на названието им и номера по CAS.6. Инструкции за експлоатация и информация за потребителяХладилният уред се продава с инструкция за експлоатация, която предоставя препоръки относно правилната, от гледна точка на околната среда, експлоатация, в т. ч.:6.1. На титулната или на първата страница се изписва текстът:"Инструкция за намаляване на въздействието върху околната среда при експлоатация".6.2. Препоръки за оптимално използване на енергията при използване на уреда:6.2.1. относно разполагането или инсталирането на уреда, в т. ч. минималните размери на свободните пространства около уреда, необходими за осигуряване на достатъчна циркулация на въздуха, и информация, че ще се постигне значителна икономия на енергия, ако уредът се разположи на място, което не се нагрява или се нагрява по-малко, в случаите, когато потребителят има такава възможност;6.2.2. потребителят да избягва разполагането на уреда до източници на топлина (например печки, радиатори и др.) или на пряка слънчева светлина; когато е необходимо, да предвиди и изолиране на хладилния уред от подовото или от стенното отопление;6.2.3. термостатът да се настройва в зависимост от околната температура и на по-късен етап и да се провери съответствието на температурата в хладилния уред със зададената температура, като се използва подходящ термометър (предоставя се информация как да се извърши това);6.2.4. хранителните продукти да бъдат охладени, преди да бъдат поставени в хладилния уред, с оглед избягване на заскрежаването на изпарителя; периодът на охлаждане да бъде възможно най-кратък;6.2.5. да се избягва натрупването на дебел слой лед върху изпарителя; честото обезскрежаване улеснява отстраняването на леда;6.2.6. уплътнението на вратата се подменя, когато не изпълнява функциите си;6.2.7. при преместване на уреда да се изчаква определено време, преди да бъде включен отново;6.2.8. кондензаторът и пространството под хладилния уред да се поддържат чисти от прах и други замърсявания;6.2.9. предупреждения, че пренебрегването на препоръките довежда до по-голямо потребление на енергия и като следствие до по-големи експлоатационни разходи.6.3. Препоръка да се избягват всякакви увреждания на кондензатора (топлообменника, разположен на гърба на хладилния уред) и други обстоятелства, предизвикващи отделяне на хладилен агент в околната среда. В инструкцията специално се посочва, че за отстраняване на леда не бива да се използват остри предмети (като ножове, отвертки и др.), защото те могат да увредят изпарителя.6.4. Информация, че хладилният уред е изработен от части и материали, включително флуиди, които могат да бъдат повторно използвани и/или са рециклируеми.6.5. Препоръка как потребителят може да използва предложението на производителите за обратното събиране.Заявителят предоставя декларация за съответствие на хладилния уред с тези изисквания. Заявителят предоставя на компетентния орган копие на инструкцията за ползване.7. Пределни емисии на шумНивото на звуковата мощност на шума, излъчван от хладилния уред във въздуха, не трябва да надхвърля 40 dB(A)(отнесено към звукова мощност l pW).Информацията относно нивото на излъчвания от уреда шум се предоставя на потребителя по ясен и видим начин. Тази информация се включва в енергийната марка на хладилните уреди.Измерването на нивото на излъчвания от уреда шум и информацията, отнасяща се до шума, се предоставя в съответствие с Директива 86/594/EИО на Съвета [2], използвайки стандарт EN 28960.Това изискване не се прилага за замразителите тип "ракла", посочени в категория 9:"Замразител и уред за съхраняване на замразени хранителни продукти тип ракла", от приложение IV към Директива 94/2/EО на Съвета.Заявителят декларира съответствието на продукта с изискванията към този критерий.8. ОпаковкаОпаковката отговаря на следните изисквания:8.1. Всички елементи на опаковката ръчно се разделят лесно по видове материали, за да се подпомогне рециклирането.8.2. Когато за опаковане се използват картони, съдържанието на рециклирани материали в тях е най-малко 80 %.Заявителят предоставя на компетентния орган декларация за съответствие с това изискване, както и като част от заявлението образец(и) от опаковката.9. Информация за потребителяИнформация върху екомаркировкатаВ клетка 2 на екомаркировката се включва следният текст:- ниска консумация на енергия,- нисък потенциал за предизвикване на глобалното затопляне,- ниско ниво на шумЗаявителят предоставя декларация за съответствие с това изискване и предоставя копие от екомаркировката във вида, в който тя ще изглежда на опаковката и/или на продукта, и/или на съпровождащата го документация.[1] ОВ 196, 16.8.1967 г., стр. 1. Директива, последно изменена с Директива 2004/73/EО на Комисията (ОВ L 152, 30.4.2004 г., стр. 1).[2] ОВ L 344, 6.12.1986 г., стр. 24. Директива, изменена с Регламент (ЕО) № 807/2003 (ОВ L 122, 16.5.2003 г., стр. 36).--------------------------------------------------